KURZUS: Projektmenedzsment

MODUL: VI. Modul: Kis projektek menedzselése

Bevezetés

| A modul célja a kisebb projektek sajátosságainak, előkészítésének, tervezésének és megvalósításának megismertetése, átfogó jelleggel.
Hajlamosak lennénk azt gondolni, hogy csak a nagyobb projekteknek van határidő és költség kockázata. A kisebb projektek egyenként nem bírnak "jelentős esemény" jelleggel, pedig több kisebb projekt együttesen már komolyabb költséget képviselhet, és a határidőre való megvalósítás stratégiai jelentőséggel is bírhat. Meglepődnénk, amikor egy beteget felkészítenek kórházi műtétre, ha az orvosi team agyröntgent, teljes DNS vizsgálatot, színvakság tesztet kérne, mielőtt eltávolítanák a vakbelet. Ezek a vizsgálatok értékesek és költségesek lehetnek, és irreálisnak tűnhetnek egy ilyen kis műtéthez. A tapasztalt orvosi team tudja, elég megvizsgálni az alapvető és fontos mutatókat, különben a műtét háromszor akkora költséget eredményezhet, és négyszer annyi ideig tarthat. A projektmenedzserek gyakran hasonló problémákkal szembesülnek egy-egy projekt kapcsán. A nagyobb projekteknél használt jó néhány projektmenedzsment módszer, és technika "kalapácsnak" tűnik, amikor kis projekteknél alkalmazzák.
Az első lecke a kis projektek jellemzőit, előkészítését és tervezését tárgyalja. A második lecke a kis projektek irányításával, változásainak és válságainak kezelésével foglalkozik.