KURZUS: Projektmenedzsment

MODUL: IV. modul: A projekttervezés

Modulzáró kérdések, feladatok

| 1. A projekttervezés alapjai. Válassza ki a helyes állításokat!
| a) Többfajta terv létezik, így a projektirányítók által használt idő-, erőforrásterv is.
| b) A projekttulajdonos hatáskörébe utalható terv: az anyagigényességi terv.
| c) A projekttulajdonos hatáskörébe utalható terv: funkció-, cél-, eszközstruktúra.
| d) A tervezési piramis elmélet a kulcsrakész szerződésű projektekben érvényesülhet.
| e) A megvalósíthatósági tanulmányban megjelenhet egy részletes idő- és költségterv.
1 pont
2. A projekttervezés alapjai. Válassza ki a helyes állításokat!
| a) A projekt hasznosítási követelményei alapján megadják a tervezett minőségi elvárásokat.
| b) A projekt kialakítása során a minőség fontossága az első helyre kerül.
| c) A projekt kezdetén az időfaktornak nem lényeges a szerepe.
| d) A projekt befejezése táján az időfaktor az első helyre kerül.
| e) Leginkább a minőségi szintet csökkentik a költségmegtakarítás szándékával.
1 pont
3. A projekttervezés alapjai. Válassza ki a helyes állítást!
| a) Az erőforrás-tervezés szoros összefüggésben van az időtervezéssel.
| b) Kisebb projekteket célszerű kibernetikai szabályozókörökkel irányítani.
| c) Az erőforrás szükséglet legalacsonyabb a tevékenységek átlapolt kapcsolódása esetén.
1 pont
4. A projekttervezés alapjai. Válassza ki a helyes állítást!
| a) A költségeket egyáltalán nem befolyásolja a tevékenységek időtartama.
| b) A költségek érzéketlenek a többlet erőforrás felhasználásra.
| c) Az integrált idő-, erőforrás és költségtervezés megvalósítására törekedni kell.
1 pont
5. Milyen lépései vannak a projekttervezésnek? Válassza ki a helyes állításokat!
| a) A projekttervezés egyik lépése: a cselekvési mátrix meghatározása.
| b) A projekttervezés egyik lépése: a tevékenységek közötti logikai-függőségi kapcsolatok meghatározása.
| c) A projekttervezés egyik előzménye: funkció-struktúra elkészítése.
| d) A projekttervezés egyik lépése: az erőforrások csoportosítása.
| e) A projekttervezésben az erőforrásokat hozzárendeljük a tevékenységekhez.
1 pont
6. A tevékenységstruktúra és elemei. Válassza ki a helyes állításokat!
| a) A tevékenységstruktúra főbb elemei a munkacsomagok.
| b) A munkacsomag előírásokat tartalmaz a munkavédelmi tennivalókról.
| c) A munkacsomagok folyamatkapcsolási elemekre bonthatók.
| d) A tevékenységek csoportosíthatók a projekt-közreműködők szerint is.
| e) A tevékenységek csak a kutatási projekteknél csoportosíthatók a szakmai tagozódás szerint.
1 pont
7. A projekttervezés logikája. Válassza ki a helyes állításokat!
| a) A tevékenységek időtartama a tevékenységekhez rendelt erőforrások mennyiségétől és azok teljesítőképességétől függ.
| b) A projekt erőforrás-tervezése statisztika orientált megközelítést kíván.
| c) A projekttervezésnél érvényesülő logika: technológia, erőforrások, tervező befolyásolta logika.
| d) A tervező mozgástere nagy a folyamatkapcsolások alakításában.
| e) A projekttervezésnél érvényesülő logika: vezetés, hatáskör leosztás, koordináció vezérelte logika.
1 pont
8. A tevékenységek időtartama. Válassza ki a helyes állítást!
| a) Az optimális időterv a reálisan tervezhető legrövidebb idejű terv.
| b) A tevékenységek időtartamát alapvetően befolyásolja az erőforrások heterogén volta.
| c) A tevékenységek időigényességét a tevékenységek volumene nem befolyásolja.
| d) Az esemény orientált tevékenységek időtartamát normákkal számítják.
1 pont
9. Az időterv sajátosságai. Válassza ki a helyes állításokat!
| a) A tartalékidők értelmezése az adott tevékenység eseményeinek időpontjaihoz kötődik.
| b) A tartalékidők értelmezése a gráfelmélet alapján történik.
| c) Az időelemzéskor meghatározzák a kritikus úton fekvő tevékenységek maximális tartalékidejét.
| d) Rendszerint a Gantt ütemtervet transzformálják hálós ütemtervre.
| e) A durva (vázlatos) időterv a vezetők, projekttulajdonos számára készül.
1 pont
10. Mi jellemzi a költségek tervezését? Válassza ki a helyes állításokat!
| a) Megkülönböztetünk szimbolikus és eseményalapú költségbecslést.
| b) Kisebb hibahatár érdekében célszerű tevékenység alapú költségbecslést készíteni.
| c) A projekt pénzügyi (banki) költségei terhelhetik a költségvetést.
| d) A kalkuláció tartozéka lehet az úgynevezett klauzulakeret.
1 pont
11. Mi jellemzi a költségek tervezését? Válassza ki a helyes állítást!
| a) A költségbecslés pontossága és a rendelkezésre álló adatok mennyisége fordítottan arányos.
| b) A költségeket, amelyek tervezési vagy a teljesítésben előforduló hibák miatt keletkeznek, a projekttulajdonos fedezi.
| c) Az időterv és a tevékenység alapú költségkalkuláció jó alapot ad a projekt pénzáramlási tervének elkészítéséhez.
1 pont
12. Mi jellemzi a projektkockázatok kezelését? Válassza ki a helyes állításokat!
| a) A kockázatkezelés szükségszerű eszköztára a projektmenedzsmentnek.
| b) A kockázati források feltárása és csoportosítása a vállalkozók feladata.
| c) Az első kockázatelemzésre az engedélyezési terv készítésekor kerülhet sor.
| d) A kockázatok bekövetkezésének és hatásának elemzését célszerű elvégezni.
| e) A kvalitatív elemzés a számszerűsítés nélkül vizsgálja a projektfolyamatokat.
1 pont
13. Mi jellemzi a projektkockázatok kezelését? Válassza ki a helyes állítást!
| a) A belső kockázati források feltárását és csoportosítását segíti az értékelemzéses tervezés.
| b) A kockázati tényezők hatásainak számszerűsítése például érzékenység elemzéssel történik.
| c) Megkülönböztethetünk operatív és kalkulatív kockázatelemzést.
1 pont
14. Mi jellemzi a kockázatok érzékenységi- és valószínűség elemzését? Válassza ki a helyes állításokat!
| a) Az érzékenységi vizsgálat figyelmen kívül hagyja a kockázati változók közötti esetleges összefüggéseket, függvényszerű kapcsolatokat.
| b) Az érzékenységelemzés előnye, hogy az egyes kockázati tényezők hatását egymástól függetlenül kezeli.
| c) A kockázati tényezők különböző értékei alkotják a független változók halmazát.
| d) A kockázatok érzékenység elemzését alkalmazzák a nagy, bonyolult projekteknél.
1 pont
15. Hogyan kezelik a kockázatokat? Válassza ki, melyik állítás igaz és melyik hamis!
A kockázatok csökkentése elérhető a projektvezetési eszközökkel. |
A kockázatok csökkentése elérhető a koordinációs keretek tervezésével. |
A kockázatok megosztását a projekt-közreműködők kezdeményezhetik. |
A kockázatok csökkentésének gyakori eszköze az erőforrás-monitoring. |
1 pont