KURZUS: Projektmenedzsment

MODUL: I. modul: A projektmenedzsment

Bevezetés

| A modul célja bemutatni a hallgatóknak, hogy milyen előzményei vannak a projektmenedzsmentnek, hogyan, milyen tényezők hatására alakult az ki, valamint mit jelent a projekt és projektmenedzsment fogalma. Célunk megismertetni a hallgatókat a projekt folyamatával, amely folyamat időben és tartalmában is jellemző fázisokra tagolható.
A modulon belül az 1. lecke röviden utal a projektmenedzsment kialakulására, a projekt fogalmára és ismertetőjegyeire, megismerhetik, hogy mit jelent a projektmenedzsment, valamint hogy miért van szükség a projektmenedzsmentre, milyen projektek jellemzik ma a szervezetek életét, és hogyan tipizálhatók ezek.
A modul 2. leckéjében bemutatjuk a projekt folyamatára jellemző fázisokat, amelyeket a projektciklus általános modelljében foglaltunk össze. A cikluson belüli fázisok tartalmát, feladatait is ismertetjük röviden, hangsúlyozva, hogy ezek részletes kifejtése a következő modulokban látható.