KURZUS: Projektmenedzsment

MODUL: III. modul: A projektteljesítés előkészítése

Modulzáró kérdések, feladatok

| 1. Milyen feladatai lehetnek a projekttulajdonosnak? Válassza ki a helyes állítást!
| a) A feladatok többségét kiadhatja, de vannak nem delegálható feladatai.
| b) Nincsenek feladatai, hiszen a feladatokat vállalkozókra bízza.
| c) Feladata, hogy elkészítse a projektkontroll jelentést.
1 pont
2. A projekt közreműködői, feladataik. Válassza ki a helyes állításokat!
| a) A projektvezetőnél a legfontosabb a projektvezetésre való alkalmasság, ami részint eltér a rutin vezetési tevékenységtől.
| b) Vegyes projektszervezetben nincs képviselete a projekttulajdonosnak.
| c) Külső projekteknél a projektvezető leginkább külső szakember, aki lehet a projekt lebonyolításra szakosodott cég, a fővállalkozó cég, vagy generáltervező cég alkalmazottja.
| d) Projekt közreműködő a projektszponzor, aki a projekt kontrollját irányítja.
1 pont
3. A projekt közreműködői (Mérnök), feladataik. Válassza ki a helyes állításokat!
| a) A "Mérnök" szerepköre kettős, mert egyrészt a projekttulajdonos megbízottja, másrészt független.
| b) Nincs döntési lehetősége a Mérnöknek a vállalkozók és a megrendelő közötti vitában.
| c) Mérnök feladata a vállalkozó teljesítésének elfogadása vagy visszautasítása.
| d) A Mérnök csak tanácsadói szerepben dolgozik a megrendelőnek.
1 pont
4. A projektteljesítési stratégia lényege. Válassza ki a helyes állítást!
| a) A projektteljesítési stratégia a teljesítménystruktúrából indul ki.
| b) A stratégia fő célja a felelősség egyenletes szétterítése a közreműködők között.
| c) A stratégia módot ad a közreműködőknek a felelősség, kockázat tudatos megosztására.
1 pont
5. Mi jellemzi a szerződéstípusokat? Válassza ki a helyes állításokat!
| a) A projektteljesítési stratégia két alappillére a szerződéstípus és az elszámolási mód, azok kombinációja.
| b) A tradicionális szerződés esetén a vállalkozóké a nagyobb felelősség.
| c) A kulcsrakész modell hátránya, hogy a megbízó egyetlen szervezettel, a fővállalkozóval van kapcsolatban.
| d) A kulcsrakész modellek hátránya, hogy a megbízó már korán elkötelezi magát a komplett megvalósítás egészére.
1 pont
6. Mi jellemzi a szerződéstípusokat? Melyik állítás igaz és melyik hamis?
A tervezés és a megvalósítás közötti összhang és koordináció nem jön létre a menedzsment szerződésnél. |
A menedzsment vállalkozó beépülhet a megbízó projekt megvalósításáért felelős szervezetébe. |
A sok közreműködő miatt a koordináció nehéz feladat a tradicionális szerződésnél. |
1 pont
7. Az elszámolási típusok jellemzői. Válassza ki a helyes állításokat!
| a) Az árbázisú elszámolás a projekt megvalósítása közben készül el.
| b) A költségbázisú elszámolás a teljesítés közben kalkulálja az árakat.
| c) A költségbázisú elszámolás kedvezőtlenebb a vállalkozóknak.
| d) Kiegyensúlyozottabb kockázatelosztást céloz meg a paraméter-cél típusú elszámolás.
| e) A célkitűzéshez szükséges annak egyértelmű (kvantitatív) és pontos rögzítése.
1 pont
8. Az optimális teljesítésstratégia. Válassza ki a helyes állítást!
| a) A kockázatok, bizonytalanságok nem befolyásolják a szerződéstípus kiválasztását.
| b) A megbízó adottságai (tapasztaltság, képesség) befolyásolják az optimális teljesítésstratégiát.
| c) A projektprofil vizsgálat csak az interdependenciákra vonatkozik.
1 pont
9. A versenyeztetés, és annak sajátosságai. Válassza ki a helyes állításokat!
| a) A versenyeztetés és a projektteljesítési stratégia között időrendi összefüggés van, és szoros tartalmi kapcsolat.
| b) A meghívásos eljárás alkalmazásakor előminősítésre is sor kerül.
| c) A teljesítési stratégia a szerződés típusán keresztül befolyásolja a versenyeztetés formáját, a tenderdokumentáció tartalmát.
| d) A nyílt versenyeztetési eljárásban az ajánlatbenyújtás lehetősége előzetes minősítés megszerzéséhez van kötve.
| e) Az előminősítési dokumentáció valójában egy szisztematikusan felépített kérdőív.
1 pont
10. A tenderdokumentáció tartalma. Válassza ki a helyes állításokat!
| a) A tenderdokumentáció a teljesítésstratégia alapja, hívják ajánlati dokumentációnak is.
| b) Uniós pályázati projektek kapcsán használatosak a Federation Internationale des Ingenieurs Conseils (FIDIC) szervezet standardjai.
| c) Az általános specifikáció előírja a projekttel kapcsolatos költségkontroll vizsgálatokat.
| d) Az ajánlati kalkulációhoz szükséges a műszaki és kereskedelmi előorganizáció.
| e) Nem várnak alternatív javaslatot a vállalkozótól tradicionális típusú szerződés alkalmazása esetén.
1 pont
11. A vállalkozó ajánlata és a szerződés. Válassza ki a helyes állítást!
| a) Az ajánlati kalkulációban lehetnek úgynevezett pénzügyi költségek.
| b) Az ajánlatok formai értékelése végezhető súlyozott többkritériumú értékeléssel.
| c) A szerződés szerkezetét és tartalmát illetően kötelező a FIDIC ajánlásait elfogadni.
1 pont
12. A vállalkozó ajánlata és a szerződés. Válassza ki a helyes állítást!
| a) A kulcsrakész szerződésben nem szükséges a vállalkozó teljesítési garanciája.
| b) A jó szerződés tartalmazza a megrendelő tevékenységeit és szolgáltatásait.
| c) Az ajánlatokat formai szempontból nem szükséges értékelni.
1 pont